Hvergi í uppgjörsblaði Markaðarins er vikið að aðildinni að evrópska efnahagssvæðinu ( EES ) . Hún er svo sjálfsögð umgjörð í íslensks atvinnu - og fjármálalífs að ekki þarf að ræða hana sérstaklega . Í Markaðnum fylgiblaði Fréttablaðsins er í dag uppgjör við innlenda markaðsárið 2019 . Þar segir meðal annars : „ Álitsgjafar Markaðarins segja að með vel heppnaðri erlendri skráningu og því að fá stóra erlenda fjárfesta í hluthafahópinn hafi Árni Oddur , viðskiptamaður ársins , gert það sem engum Íslendingi hefur áður tekist eftir hrunið 2008 . “ Fyrir utan að velja Árna Odd viðskiptamann ársins komast álitsgjafar Markaðarins að þessari niðurstöðu um bestu viðskipti ársins : „ Ávöxtun FISK-Seafood [ Kaupfélags Skagfirðinga ] af viðskiptum með bréf Brims nam nokkrum þúsundum prósenta á ársgrundvelli . Hlutu yfirburðakosningu sem viðskipti ársins . Byggt upp reksturinn með vel tímasettum kaupum á kvóta og fyrirtækjum . “ Um verstu viðskiptin segir í Markaðnum : „ Kaup á skuldabréfum fasteignafélagsins Upphafs [ í stýringu hjá Gamma ] um mitt ár eru verstu viðskipti ársins að mati dómnefndar Markaðarins . Skömmu síðar kom í ljós að eigið fé Upphafs var ekkert og félagið glímdi við lausafjárþröng . Málið sagt hafa skaðað ímynd og orðspor Kviku . “ Að sögu Marels er vikið í skýrslunni um EES-samstarfið sem kom út 1. október . Hörður Arnarson , forstjóri Landsvirkjunar , var forstjóri Marels árin 1999 til 2009 . Hann sagði í samtali við 25 ára afmælisblað Viðskiptablaðsins í apríl 2019 : „ Ég held í raun og veru að fyrirtæki eins og Marel og Össur hefðu ekki orðið til í þeirri mynd sem þau eru hefðum við ekki orðið aðilar að evrópska efnahagssvæðinu . Þau höfðu vissulega orðið til en þau hefðu ekki þróast á sama hátt . Markaðsaðgangurinn og frjálst flæði vörunnar og þjónustunnar skipti miklu . Þessi frjálsi aðgangur að markaðnum gerði það að verkum að við gátum keypt hráefni í okkar vörur án tolla . Þau fyrirtæki sem Marel var að keppa við á þessum tíma voru evrópsk og ef við hefðum þurft að kaupa inn hráefni með tollum og selja svo tilbúnar vörur með tollum þá hefði það gert okkur erfitt fyrir . “ Hvergi í uppgjörsblaði Markaðarins er vikið að aðildinni að evrópska efnahagssvæðinu ( EES ) . Hún er svo sjálfsögð umgjörð í íslensks atvinnu - og fjármálalífs að ekki þarf að ræða hana sérstaklega . Fyrir ári var alið á óvissu um EES-aðildina með óttafullum yfirlýsingum um framtíð fullveldisins og ráð yfir orkulindunum ef svonefndur þriðji orkupakki ESB yrði innleiddur hér á landi . Pólitísk óvissa ríkti um málið þar til 21. mars 2019 þegar þingflokkar stjórnarflokkanna tóku af skarið um stuðning sinn við það . Í maí og byrjun júní 2019 efndi Miðflokkurinn til lengsta málþófs í sögu alþingis um orkupakkann . Virtist enginn endir á hrakspánum . Að lokum varð pakkinn innleiddur með miklum meirihluta atkvæða á alþingi 2. september 2019 . Hér var því hvað eftir haldið fram að andstæðingar málsins gerðu úlfalda úr mýflugu . Í stóru EES-samhengi skipti þriðji orkupakkinn engu máli . Þessi litla þúfa gæti þó velt þungu hlassi . Í áramótauppgjöri Markaðarins minnist enginn á þriðja orkupakkann . Hann hefði aðeins valdið tjóni , hefði honum verið hafnað .